সিলেট স্ট্রাইকার্স
সিলেট স্ট্রাইকার্স (সিলেটি: ꠍꠤꠟꠐ ꠍꠤꠇꠍꠣꠞꠡ) একটি দল, যা বাংলাদেশ প্রিমিয়ার লিগে সিলেট বিভাগের প্রতিনিধিত্ব করে। স্ট্রাইকার্স তাদের ঘরোয়া খেলাগুলো খেলে সিলেট আন্তর্জাতিক ক্রিকেট স্টেডিয়ামে। ফ্রাঞ্চাইজটির স্বত্বাধিকারী ছিলেন সিলেট স্পোর্টস লিমিটেড মাধ্যমে বাংলাদেশ সরকারের সাবেক অর্থমন্ত্রী আবুল মাল আবদুল মুহিত। তার ছেলে শাহেদ মোহিত ছিলেন দলের চেয়ারম্যান। ১৬ নভেম্বর ২০১৯, বিপিএল ৭ম আসরের জন্য গিবানি ফুটওয়্যারের স্পন্সরশীপের মাধ্যমে দলটিকে সিলেট থান্ডার নামে নামকরণ করা হয়। ২০২২ সালে প্রগতি গ্রুপের মালিকানায় সিলেট সানরাইজার্স নামে বিপিএলের ৮ম আসরে দলটি অংশগ্রহণ করে। সর্বশেষ, ২০২৩ সালে ফিউচার স্পোর্টসের মালিকানায় সিলেট স্ট্রাইকার্স নামে বিপিএলের ৯ম আসরে দলটি অংশগ্রহণ করে।